**Tegevusaruanne**

MTÜ Klubi Eesti Karavan põhitegevus 2023. a oli liikmete vaba aja organiseerimine ning matkaautode ja haagissuvilate propageerimine Eestis.

Klubi arengus on märkimisväärne asjaolu, et Klubi liikmete aktiivsus on jätkuvalt kasvav, mis väljendub üha aktiivsemas osavõtus erinevatest Klubi korraldatavatest üritustest.

Samuti on jõudsalt kasvanud Klubi liikmete arv - kui 2023. a alguseks oli Klubil 719 aktiivsete liikmemaksu tasunud liiget, siis 2023. a lõpuks oli vastav arv 864, ehk kasv on 145 liiget.

Klubi juhatus arendas koostööd olemasolevate koostööpartneritega ning peeti läbirääkimisi mitme uue potentsiaalse koostööpartneriga edaspidi koostöölepingu sõlmimiseks.

Klubi ürituste korraldamises jätkus aasta varem kasutusel tulnud lähenemine, kus juhatus on kogu tegevusaastaks ette planeerinud kuupäevad ja kohad erinevateks sündmusteks ehk valmistanud ette kogu aastaks kalenderplaani – see omakorda toetas klubiliikmete aktiivset osavõttu erinevatest üritustest.

Aastal 2023 Klubi korraldas 8 üritust, kõige olulisemad olid:

* Karavanide 27. kokkutulek Vilaka, Läti – 280 peret
* F.I.C.C. World Camping Festival 2023, Horvaatia – 55 peret
* Juulis toimus Klubi 43. sünnipäev, Sõru Sadam, Hiiumaa – 223 peret
* Karavanide 28. kokkutulek Kaevandusmuuseum – 266 peret

MTÜ Klubi Eesti Karavan juhatus on kolmeliikmeline, juhatuse liikmetele tasu ei makstud ega muid erisoodustusi ei tehtud ning püsikohaga töötajad puudusid.

MTÜ Klubi Eesti Karavan on jätkuvalt tegutsev.